Geuti
Geuti (Sesbania grandiflora syn. Aeschynomene grandiflora) nakeuh saboh bak kayèë ubeut (manyang trôk 10m). Nèjih di Asia Seulatan ngön Asia Teunggara tapi jinoë ka meusipreuëk u mubagoë da'irah tropis dônya.
Beuntukjih meubak kayèë ngön cabeuëng jareuëng, cabeuëng data, bak utama cöt, tarôk meu manyang, ôn lagèë sirép ganda. Bungongjih teususôn majemuk, meukuta bungong putéh, lagèë keubambang khaih Faboideae. Bohjih lagèë kacang keulisa, meugantung.
Bak geuti geupeuguna sibagoë bak kayèë peucheuë/peureuluy rot atawa leuën. Ôn ngön bungongjih jeuët geutaguën keu gulè. Bungongjih biasajih geupeunguy keu peucay. Kulét bak geuti meuguna keu ubat radang pruët cut, ubat kayap ngön ubat kudé.
Nan-nan lam bahsa da'irah la'én di Indonesia nakeuh turi (Jawa), turi (Pasundan), toroi (Madura), tuwi, suri (Mongondow), uliango (Gorontalo), gorgogua (Buol), kayu jawa (Baree, Makasar), ajutaluma (Bugis), palawu (Bima), tanunu (Sumba), gala-gala (Timor), tun (Ternate, Tidore).
ace_Latn ace_Latn ace_Latn ace_Latn ace_Latn